פרק ט': פרשת אבימלך ומשל יותם:
הקדמה:  אבימלך בן גדעון מבקש ממשפחתו שבשכם שידברו עם אנשי שכם ויתנו לו כסף כדי שיוכל להילחם באחיו ולזכות במלוכה, בני משפחתו נתנו לו כסף ושלח ושכר בהם אנשים 
פ"ס א'-ז': תפיסת השלטון ע"י אבימלך ומעשיו האכזריים: 
פ"ס א': לאחר שגדעון נפטר, הלך אבימלך (הבן של גדעון שנולד מהפילגש) מעופרה לשכם ששם היו נמצאים אחי אמו, בא אליהם אל כל משפחת אמו ודיבר אליהם 
פ"ס ב': אמר להם אבימלך תדברו עם כל אנשי שכם ותשאלו אותם מה אתם מעדיפים? ששבעים בני גדעון ימשלו עליכם ותשלמו לכולם מיסים, או עדיף שימשול בכם אדם אחד, אני אבימלך, ותזכרו שאני אבימלך בן לאישה מהעיר שלכם שכם, ואני קרוב לכם ואדאג לכם. (גם במקרה שתרצו להחליף מלך שבעים איש לא תוכלו ואני אחד כן תוכלו, ובנוסף אני הבן של גדעון וגם מהעיר שכם)
פ"ס ג': הלכו דודיו של אבימלך והמליצו על אבימלך בפני כל אנשי העיר שכם, והם נטו לקבל את אבימלך ולתמוך בו למלוכה, כי אמרו שהוא מהעיר שכם ולכן יעזור להם. (אבימלך הייתה בו גאווה הוא ידע שבני גדעון שבעים הבנים לא ימלכו על שכם שכן גדעון אמר שגם הוא וגם לא בניו ימלכו בישראל, ולכן ידע אבימלך שהוא יזכה במלוכה).
פ"ס ד': הלכו אנשי העיר שכם לקופה שבה היו נותנים תרומות לפסל "בעל ברית" ונתנו לאבימלך 70 כסף, הלך אבימלך ובכסף שניתן לו אנשים "ריקים"-  חסרי תוכן לא היה להם כלום בחיים. "ופוחזים" שעושים מעשיהם במהירות ובחופזה ללא מחשבה. ואנשים אלו הלכו אחרי אבימלך לעשות מה שיגידו להם לעשות.
פ"ס ה': אבימלך לקח את האנשים ששכר והלך איתם לעיר עופרה לבית של אביו גדעון ואבימלך בא לבית גדעון ששם היו כל 70 האחים של אבימלך והרג אותם, ורק אח אחד נשאר שנקרא "יותם" כי הוא התחבא ולא מצאו אותו (כלומר אבימלך הרג 69 אחים )
פ"ס ו': וכל תושבי העיר שכם והעיר מילוא הסמוכה לעיר שכם התאספו במקום שנקרא "מישור המצבות" ושם המליכו את אבימלך להיות מלך (כמובן שאבימלך הוא לא שופט ולא מלך בישראל, שכן תפקיד מלך או שופט להחזיר את העם בתשובה ולא לעשות מה שאבימלך עשה עכשיו). 
פ"ס ז': ספרו ליותם בנו של גדעון על עניין ההמלכה של אבימלך, הלך יותם ונעמד על הר גריזים (שהוא הר גבוה וגם עליו ניתנה הברכה לעם ישראל) וראה מלמעלה את כל אנשי העיר שכם וצעק לעברם ואמר: תשמעו אלי בעלי שכם את דברי התוכחה שאשמיע לכם וה' ישמע מה שתענו לי על כך.
פ"ס ח'-כב'- משל יותם והעצים: 
פ"ס ח': יותם ידע שאין לו מה לבוא ולצעוק על אנשי שכם, לכן החליט לספר להם משל- פעם אחת החליט העצים להמליך עליהם מלך , באו לעץ הזית ואמרו לו- תמלוך עלינו. 
פ"ס ט': אמר להם עץ הזית האם כדאי לי להפסיק ולהניב את השמן המשובח שלי , שבשמן הזה גם מכבדים בו את הקב"ה (שמדליקים בו את המנורה) וגם אנשים נהנים בו (שכן בשמן מושחים את המלכים והכוהנים לכהונתם) ובמקום זה אלך ואסתובב בין העצים בשביל להגן ולדאוג להם 
פ"ס י': פנו העצים לעץ התאנה וביקשו ממנה בואי את ותמלכי עלינו.
פ"ס יא': ענתה להם התאנה ואמרה- האם כדאי לי להפסיק ולהוציא את הפרות המתוקים ואת הפרות המזינים וללכת ודאוג לכל העצים ולהסתובב ביניהם ? 
פ"ס יב': באו העצים אל הגפן וביקשו ממנו שימלוך עליהם
פ"ס יג': ענה להם הגפן- האם כדאי לי להפסיק ולתת את הענבים שיוצאים ממני שבהם הלווים שרים בבית המקדש (שכן בשעה שמנסכים את היין במזבח היו הלווים שרים) וכן היין משמח את לב האדם, וללכת במקום זה ולשוטט בין העצים ולדאוג להם  


פ"ס יד': ואז פנו העצים לשיח הקוצני הנקרא "אטד" (שהוא מוציא קצת פירות בהתחלה אבל אחר כך הוא מתייבש והפירות נופלים ממנו ולא נשאר בו כלום רק קוצים) וביקשו שימלוך עליהם.
פ"ס טו': ענה להם האטד- אם אתם באמת חושבים שאני הגון וראוי להיות מלך ותשמעו בקולי, אז אני אגן עליכם במעט הצל שיש לי . אך אם אין אני הגון בעיניכם וכוונתכם אינה אמיתית ולא תשמעו בקולי אז תצא מהאטד ותשרוף את כל העצים שביער וכולם ישרפו ואף אני בתוכם 
ישנו עניין נוסף במשל זה של העצים:
	העצים 
(הכוונה לאנשי 
   שכם)
	איזו תנובה הם נותנים?
	מטרות שימושים רגילים:
	מטרות שימושיים לקודש:
	לאיזה שופט הכוונה בעץ זה?

	הזית


	זיתים
	שמן זית
	שמן למנורה ולמשיחת כוהן ומלך.
	עותניאל בן קנז (שהיה משבט יהודה שנמשל לזית והשמן שהוא התורה)

	התאנה


	תאנים
	דבש
	אין שימוש
	דבורה הנביאה
( מה התאנה מתוקה אף דבורה הייתה מתוקה לישראל שעזבה את כל עסקיה ושפטה את ישראל)

	הגפן


	ענבים


	           יין 
	ניסוך היין על גבי המזבח
	גדעון בן יואש ( כמו שהגפן עושים מהיין ניסוך על המזבח כך גדעון בנה מזבח והקריב עליו עולות) 

	האטד


	כלום
	כלום
	אין שימוש
	אבימלך בנו של גדעון שהיה קוצני ושרף והרג את בני גדעון 



פ"ס טז': ועכשיו עובר יותם לנמשל-  האם המלכתם את אבימלך מתוך כוונה אמיתית ואתם רוצים אותו באמת למלך ותשמעו בקולו? והאם עשיתם טובה ולבית ירובעל ואתם מכירים לו טובה על כל מה שעשה לכם? ברור הדבר שאין אתם מכירים טובה. 
פ"ס יז': מספר יותם מה הדברים שעשה גדעון לעם : גדעון נלחם במדיין שלא ישעבדו את אנשי שכם, נלחם במדיין ולא חשש שמא ייהרג, וניצח את מדיין והציל אתכם משעבודם. 
פ"ס יח': ואלו אתם החזרתם רעה תחת טובה לגדעון וקמתם על בית אבי ונתתם כסף לאבימלך שישכור אנשים רעים שיעזרו לו להרוג את כל אחיו בניו של גדעון אבי, ונחשב לכם כאילו אתם הרגתם. (על אבן אחת= במקום אחד( והמלכתם עליכם את אבימלך למלך ועשיתם זאת כי אמרתם שהוא אחיכם משכם.
פ"ס יט': ואם אתם באמת חושבים שאבימלך מתאים להיות מושל ובחרתם בו מתוך כוונה טובה שהוא ימשיך למשול אחרי אבא שלי גדעון, אז אני מברך אתכם שתשמחו בו והוא ישמח בכם.
פ"ס כ': אבל אם אתם לא שמחים בהמלכת אבימלך ולא תהיו נאמנים לו ואתם לא חושבים שבזה שהמלכתם את  אבימלך אתם עושים טובה לגדעון שהציל אתכם. אז תצא אש של מחלוקת ושנאה מאבימלך ) שירגיש שאתם לא נאמנים לו( ותהרוג את בעלי שכם וכן הפוך תצא אש מאנשי שכם ובית המילוא ותואכל את אבימלך, כמו במשל העצים עם האטד שתצא אש ותשרוף את כל העצים וגם האטד עצמו יישרף. 
פ"ס כא': יותם סיים את דבריו וקם וברח שלא יתפסהו אנשי אבימלך ויהרגו אותו, הוא ברח למקום שנקרא "בארה" וישב שם מפחד מאבימלך אחיו שלא יהרוג אותו.
פ"ס כב'-ל': רוח רעה בין אבימלך ואנשי שכם וגעל בן עבד:
פ"ס כב'-אבימלך השתלט ושלט על עם ישראל במשך שלוש שנים (נאמר "וישר" ולא "וימלוך" מכיוון שהטיל עליהם שררה ופחד וגאווה ולא מלך עליהם מתוך רכות וכן טעם נוסף מכיוון שלא הומלך כדין) 
פ"ס כג': הקב"ה ראה את מעשיו של אבימלך ושלח רוח רעה ושנאה בין אבימלך לבעלי שכם והחלו לבגוד בו ולא קיבלו עוד את מלכותו עליהם.  (רוח רעה= רוח שנאה ומריבה}
פ"ס כד': ומדוע נתן בהם ה' שנאה? כדי לעשות דין עם אבימלך על שהרג 70 בניו של גדעון ועל הדם ששפך ולקח את המלוכה מבניו של גדעון. וכן על בעלי שכם שחיזקו את ידיו של אבימלך ונתנו לו כסף שישכור רוצחים להרוג את אחיו. 
פ"ס כה': בעלי שכם החליטו לשים חיילים שישמרו ואם יראו את אבימלך מתקרב יהרגו אותו ואותם חיילים התחילו גם לגזול כל מי שהיה עובר בדרך ולא חששו ממלכות אבימלך והדבר נודע לאבימלך והוא לא התקרב לעיר שכם. 
פ"ס כו': יום אחד הגיע לשכם גוי אחד מאומה אחרת שקראו לו "געל בן עבד" עם אנשים שנלוו איתו והם חנו בשכם ואנשי שכם התחברו אליו וסמכו עליו שהוא יעזור להם להילחם מול אבימלך.
פ"ס כז': ומכיוון שסמכו על געל אז הפסיקו עוד לפחד מאבימלך והחלו לצאת לשדות  ולבצור את הענבים ולעשות מהם יין ועשו מסיבות מסביב לבציר והגיעו עד בית אלוההם לבית בעל ברית לחגוג במחיצתו ואכלו ושתו והחלו לקלל את אבימלך שיקרו לו דברים רעים כי לא רצו שימלוך עליהם.
פ"ס כח': וגעל ראה את זה ואמר- מי זה בכלל אבימלך? מה הוא חשוב שאנשי שכם יעבדוהו הרי אבימלך הוא רק בנו של גדעון וכן זבול הפקיד שמינה אותו אבימלך להיות על העיר שכם ודאי שאין ראוי שנשמע לו שניהם לא חשובים. אם אתם רוצים מלך עדיף שתחפשו מישהו ממשפחת חמור אביו של שכם שהיה הנשיא של שכם מלפני הרבה זמן. 
פ"ס כט': ואז אמר געל- הלוואי שאנשי שכם ישמעו לי וביחד נצא להילחם באבימלך ואני אסיר אותו מלמלוך על שכם. געל הסתכל על זבול שהיה שם ואמר לו: תודיע לאבימלך שיאסוף לעצמו הרבה חיילים ויצא מהמחבוא שלו וילחם בי, נראה אם הוא יצליח לעמוד מולי.
פ"ס ל': זבול הפקיד של אבימלך לא העז לומר להם שהוא לטובת אבימלך, הוא הראה להם כאילו גם הוא מורד בו כמותם, אבל עכשיו ששמע איך שגעל מזלזל באבימלך וגם בו- הוא ממש כעס.
פ"ס לא'-לח': ההכנות למלחמה:
פ"ס לא': שלח זבול שליחים אל אבימלך בסתר בלי שידעו אנשי שכם. ואמר לו- דע לך שיש בתוך שכם אדם אחד בשם "געל" והוא ואנשיו סוגרים את העיר כדי שלא תוכל להיכנס אליה, וממריד את כולם עליך. 
פ"ס לב': ויש לי הצעה בשבילך מה לעשות- קום בלילה אחד ותתארגן ותבוא ותארוב עם חייליך בכניסה לעיר שכם בשדה במשך הלילה. 
פ"ס לג': ובבקר שגעל ואנשי שכם יוצאים מהעיר לכרמים לבצור תקום אתה ואנשיך ותתקוף את העיר ותעשה לו לגעל בן עבד כפי אשר תמצא ידיך לעשות לו או להורגו או לתפוש אותו
פ"ס לד': אבימלך אמר- זה נשמע לי הצעה טובה מאד.. הוא לקח אתו חיילים, מילק אותם לארבע קבוצות כדי שיקיפו את העיר מכל כיוון ובא איתם באמצע הלילה ליד העיר שכם.
פ"ס לה': בבקר געל פתח את דלתות העיר ועמד בפתח, הוא לא יצא מהעיר מיד כי הוא ידע שיכול להיות שיבואו לתקוף אותם, לכן הוא היה זהיר. אבימלך ואנשיו ראו את געל, יצאו מהמחבוא שלהם והתחילו להתקרב אל העיר.


פ"ס לו': געל ראה אנשים שיורדים ומתקרבים אל העיר שכם, ולא ידע מי הם. פנה געל אל זבול ואמר לו: אתה רואה אנשים שיורדים מראשי ההרים? מה הם רוצים? זבול לא רצה שגעל יחזור לעיר הוא רצה שישאר שם עד שאבימלך יספיק להגיע אליו, לכן אמר לו זבול אתה מתבלבל אלה לא אנשים.. זה הצל של ההרים אתה רואה ונדמה לך כמו אנשים. 
פ"ס לז': לאחר זמן קצר אמר שוב געל מפתאום צל ההרים אלו אנשים , הנה קבוצה אחת יורדת מההר בכיוון אחד וקבוצה נוספת מכיוון השטח שנקרא "מישור מעוננים" שצומחים בו עצי אלונים.
פ"ס לח': לאחר שגעל זיהה בברור את אנשי אבימלך אמר לו זבול- איפה הפה שלך שאמרת מי זה אבימלך שנעבוד אותו, הלא זה אבימלך ואנשיו שמאסת בו ולא רצית שישלוט בשכם אם כן צא ותילחם בו ותוכיח את דבריך, ואם תנצחו תשלוט אתה בשכם ולא אבימלך.
פ"ס לט'- מו': המלחמה: 
[bookmark: _GoBack]פ"ס לט': געל בן עבד היה בראש אנשי שכם והוא יצא וכולם אחריו וילחם באבימלך. 
פ"ס מ': אבימלך התחיל לרדוף אחרי געל, וגעל פחד וברח אל תוך העיר שכם, ומתו הרבה חללים מאנשי שכם, וכל המתים שהיו נפלו מחוץ לעיר שכם עד לשער העיר אבל את העיר סגרו בשערים ולשם לא ניכנס אבימלך ולא הצליח לכובשה.
פ"ס מא': אבימלך הלך וישב סמוך לשכם בעיר ארומה (והיא גם נקראת תרמה) ולאחר מכאן אנשי שכם כבר לא אהדו את געל וזבול הצליח לגרש את געל ואנשיו מהעיר שכם. 
פ"ס מב': ביום שלאחר גירוש געל בן עבד משכם, תושבי העיר שכם יצאו לשדות שמחוץ לעיר ויגידו אנשי זבול לאבימלך שפתחו את השערים לעיר שכם ואנשיה יצאו לשדות.
פ"ס מג': אבימלך לקח את העם שאיתו וחילק אותם לשלוש קבוצות ועשה שוב מארב מחוץ לעיר שכם וכאשר ראה את העם יוצא לשדות קם מהמארב והיכה אותם ונהרגו חלק מאנשי העיר שכם בשדות.
פ"ס מד': אבימלך לקח קבוצה אחת אתו שהיו מהחשובים שבאנשיו ונעמד בפתח שער העיר שכם על מנת שלא יוכלו אנשים מהעיר לצאת ולעזור לאלו שבשדות. ושני הראשים האחרים של אבימלך באו לאלו שבשדות והכו אותם שם ואלו שבשדות כבר לא יכלו לברוח אל תוך העיר כי אבימלך וקבוצתו עמדו בכניסה לעיר.
פ"ס מה': בכל היום בולו נלחם אבימלך באנשי שכם ולכד לבסוף את העיר ואת האנשים שבה הרג ונתץ ושבר את הבתים בעיר ולאחר מכן זרע בשדות מלח כדי שלא יוכלו שוב לזרוע אותה ולקלקל אותם. 
פ"ס מו'-נז': המלחמה בצריח וסופו של אבימלך בתבץ:
פ"ס מו': סמוך לעיר שכם היה מקום שנקרא צריח ושם היה מגדל גבוה שהיה שייך לעבודה זרה של בעל ברית. אז כל האנשים שגרו שם סמוך לעיר שכם ברחו ועלו לאותו מגדל גבוה. 
פ"ס מז': נאמר לאבימלך שכל הדרים מסביב למגדל הגבוה התאספו ונכנסו לתוכו והוא שימש כמבצר והיו נלחמים ממנו.
פ"ס מח': אבימלך והאנשים שאתו עלו להר צלמון (שהיה חלק מהר גריזים) ולקח אבימלך גרזן בידו וכרת ענף עצים גבוה ושם אותו על הכתף שלו ואמר לאנשיו מהרו ועשו גם אתם כמוני .
פ"ס מט': והאנשים עשו כמוהו וכרתו ענפים והלכו אחרי אבימלך והשעינו את הענפים על המגדל צריח והדליקו אותם באש, וכל המגדל עלה באש וכל האנשים שהיו במגדל גם מתו אלף אנשים שהיו שם.
פ"ס נ': משם המשיך אבימלך לעיר "תבץ" שגם הם מרדו  בו והעמיד את אנשיו ליד העיר ולכד אותה. 
פ"ס נא': בתוך העיר תבץ היה מגדל גבוה, וברחו לשם כל האנשים והנשים מהעיר וסגרו את המגדל ועלו אל ראש המגדל (המגדל כולו היה מאבן ורק הדלתות היו מעץ) 
פ"ס נב': אבימלך ניסה לפרוץ ולא הצליח ואז החליט לעשות כמו שעשה בצריח לשרוף את דלתות המגדל. 

פ"ס נג': באותו רגע אישה אחת שהייתה בראש המגדל זרקה עליו חתיכת אבן , ששייכת לריחיים (מה זה ריחיים? ישנם שתי אבנים גדולות ששמים ביניהם חיטים וכך טוחנים אותם האבן התחתונה נקראת "שכב" כי היא שוכבת והעליונה נקראת "רכב" כי היא רוכבת על האבן ששוכבת)  ואז האבן פגעה בראשו של אבימלך והגולגולת שלו הסתובבה ועדיין לא מת. 
{המדרש שמעוני כותב: אמר ה' לאבימלך- רשע! אתה הרגת 70 איש על אבן אחת אף אתה! ותשליך אישה פלח רכב על ראש אבימלך ותרץ את גולגלתו}
פ"ס נד': פנה אבימלך ברגעיו האחרונים אל הנער שהיה אתו שהיה עוזר לו ואמר לו מהר תוציא את החרב שלך ותהרוג אותי שלא יגידו אישה הרגה את אבימלך ואיזה בושה תהיה לי. והנער דקר אותו והרג את אבימלך.
פ"ס נה': אנשי ישראל ראו שמת אבימלך וכל אחד חזר למקומו ולא חיפשו להם מלך חדש.
פ"ס נו': והשיב הקב"ה לאבימלך את רעתו מה שעשה שהרג את שבעים האחים שלו. 
פ"ס נז': וגם לאנשי שכם השיב הקב"ה על כל הרעה שעשו שתמכו באבימלך ובאנשיו ונתנו לו כסף, ובאה עליהם קללת יותם שיצאה אש מאבימלך ושרפה את אנשי שכם וגם מאנשי שכם יצאה אש ושרפה את אבימלך.
הקב"ה משלם "מדה כנגד מדה" כל מה שעושה אדם לאחרים- בסוף עושים גם לו, מכאן נלמד גם אנו שמי שעושה רע לחברו הרע חוזר עליו ומי שעושה טוב ה' מחזיר לו טובה פי כמה וכמה

אלו מידות מלמדות על האופיו של אבימלך?
אוהב שלום ורודף שלום,   תמים,  דואג לעמו.
מתחשב,  הרסן,  אכזר ונקמן,  רגיש
רחמן, רודף שררה ושלטון, צנוע, זהיר. 


